આ કેસમાં ધરપકડથી બચવા માટે તિસ્તા અને તેના પતિ જાવેદે આગોતરા જામીન અરજી કરી છે. જેની સામે ક્રાઇમ બ્રાન્ચે એફિડેવીટ કરી એવી રજૂઆત કરી છે કે NCERT (નેશનલ કાઉન્સિલ ઓફ એજ્યુકેશનલ રિસર્ચ એન્ડ ટ્રેનિંગ)એ નકારાત્મક અભિપ્રાય આપ્યો હોવા છતાં HRD મંત્રાલયમાંથી એક ટીમ બનાવી તેના રિપોર્ટના આધારે પૈસા ફાળવી દીધા હતા. આ મામલે તપાસ બાકી હોવાથી આરોપીને જામીન ન આપવા જોઇએ. આ મામલે વધુ સુનાવણી 23મીના રોજ યોજવામાં આવશે.